Jakov Milatović

Jakov Milatović (serbia kirillitsas Јаков Милатовић; sündinud 7. detsembril 1986) on Montenegro poliitik ja majandusteadlane, kes on alates 20. maist 2023 Montenegro president.

4. detsembrist 2020 kuni 28. aprillini 2022 oli ta Montenegro majandusminister Zdravko Krivokapići valitsuskabinetis. Enne seda töötas ta Euroopa Rekonstruktsiooni- ja Arengupangas.

36-aastaselt presidendiks saanud Milatović on noorim iseseisva Montenegro president. 2023. aasta presidendivalimistel alistas ta eelmise presidendi Milo Đukanovići häältega 221 592 (58,88%) – 154 769 (41,12%). Oma ametiaja prioriteetideks on ta seadnud elujärje parandamise, korruptsioonivastase võitluse ja Montenegro viimise Euroopa Liitu 2025. aastaks.https://www.ft.com/content/d18f3ec1-81b8-4bac-a54c-5b8e3c261434

Milatović on liberaalse ja euroopameelse Euroopa Nüüd! erakonna kaasasutaja ja asejuht. Ta on toetanud Montenegro liitumist Euroopa Liiduga. Pidades Venemaa sissetung Ukrainasse agressiooniaktiks, on Milatović toetanud Venemaa sanktsioneerimist.

 Perekond ja haridus 
Milatovići isa oli ametiühingutegelane ja üks 1997. aastal loodud Montenegro Rahvapartei asutajaid.

Ta on lõpetanud bakalauruseõppes Montenegro Ülikooli majandusteaduskonna. Hiljem sai ta magistrikraadi majandusteaduses Oxfordi Ülikooli St Johni kolledžist.

 Isiklikku 
Ta on abielus Milena Milatovićiga ja neil on kolm last.https://www.rferl.org/a/montenegro-milatovic-election-profile-djukanovic-vote/32344969.html

Milatović on Serbia Õigeusu Kiriku liige.https://www.politika.rs/scc/clanak/582894/Milatovic-Izjasnicu-se-kao-Crnogorac-koji-govori-srpskim-jezikom

 Viited 

 Välislingid 


Kategooria:Montenegro presidendid
Kategooria:Majandusteadlased
Kategooria:Sündinud 1986